CELEX: 32004D0409
Language: mt
Date: 2004-04-26 00:00:00
Title: Id-Deċiżjoni tal-Kummissjoni tas-26 ta' April 2004 li tirrokonoxxi bi prinċipju l-kompletezza tad-dossiers ippreżentati għall-eżami ddettaljat in vista tal-possibbiltà ta' l-inklużjoni ta' l-etabossam fl-Anness I tad-Direttiva tal-Kunsill 91/414/KEE (notifikata permezz ta' dokument numru K(2003) 1526)Test b'rilevanza għall-ŻEE

Avviż Legali Importanti

|

32004D0409

Official Journal L 151 , 30/04/2004 P. 0027 - 0030

		Id-Deċiżjoni tal-Kummissjonitas-26 ta' April 2004li tirrokonoxxi bi prinċipju l-kompletezza tad-dossiers ippreżentati għall-eżami ddettaljat in vista tal-possibbiltà ta' l-inklużjoni ta' l-etabossam fl-Anness I tad-Direttiva tal-Kunsill 91/414/KEE(notifikata permezz ta' dokument numru K(2003) 1526)(Test b'rilevanza għall-ŻEE)(2004/409/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ewropea,Wara li kkunsidrat d-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti [1], u partikolarment l-Artikolu 6(3) tagħha,Billi:(1) Id-Direttiva 91/414/KEE tipprovdi għall-iżvilupp ta' lista tal-Komunità ta' sustanzi attivi awtorizzati għall-inkorporazzjoni fil-prodotti tal-protezzjoni tal-pjanti.(2) Dossier għas-sustanza attiva sulphuryl etabossam kien ippreżentat minn LG Life Sciences Ltd, lejn l-awtoritajiet tar-Renju Unit fit-30 ta' Settembru 2003 b'applikazzjoni ħalli jakwista l-inklużjoni tagħha fl-Anness I tad-Direttiva 91/414/KEE.(3) L-awtoritajiet tar-Renju Unit kienu indikaw lil-Kummissjoni li, fuq eżami prelimenari, id-dossiers għas-sustanzi attivi ikkonċernati jidhru li jissodisfaw il-ħtiġiet tad-dettalji u l-informazzjoni stabbiliti fl-Anness II tad-Direttiva 91/414/KE. Id-dossiers ippreżentati jidhru wkoll li jissodisfaw il-ħtiġiet tad-dettalji u l-informazzjoni stabbiliti fl-Anness III tad-Direttiva 91/414/KEE fir-rigward ta' wieħed mill-prodotti tal-protezzjoni tal-pjanti li fihom is-sustanza attiva kkonċernata. B'konformità ma l-Artikolu 6(2) tad-Direttiva 91/414/KEE, id-dossiers kienu sussegwentament mgoħddija mill-applikant rispettiv lejn il-Kummissjoni u lejn l-Istati Membri l-oħrajn, u kienu referuti lejn il-Kumitat Permanenti għall-Katina ta' l-Ikel u s-Saħħa ta' l-Annimali.(4) B'din id-Deċiżjoni għandu jkun formalment ikkonfermat fil-livell tal-Komunità li d-dossiers huma meqjusa bħala li jissodisfaw bħala prinċipju l-ħtiġiet tad-dettalji u l-informazzjoni li hemm provvediment dwarhom fl-Anness II u, għal mill-anqas prodott wieħed tal-protezzjoni tal-pjanti li fih is-sustanza attiva ikkonċernata, il-ħtiġiet kif stabbiliti fl-Anness III tad-Direttiva 91/414/KEE.(5) Din id-Deċiżjoni m'għandhiex tippreġudika d-dritt tal-Kummissjoni li titlob lil-applikant li jippreżenta aktar dettalji w informazzjoni lejn l-Istat Membru nnominat bħala rapporteur fir-rigward tas-sustanzi sabiex jikkjarifika ċerti punti fid-dossiers.(6) Il-miżuri li hemm provvediment dwarhom f'din id-Deċiżjoni huma bi qbil mal-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,ADOTTAT DIN ID-DEĊIŻJONI:Artikolu 1Id-dossiers li jikkonċernaw is-sustanza attiva identifikata fl-Anness ta' din id-Deċiżjoni, li kienu ppreżentati lil-Kummissjoni u lil-Istati Membri bil-għan li jakwistaw l-inklużjoni ta' dawk is-sustanzi fl-Anness I tad-Direttiva 91/414/KEE, jissodisfaw bi prinċipju l-ħtiġiet tad-dettalji u l-informazzjoni kif stabbiliti fl-Anness II tad-Direttiva 91/414/KEE.Id-dossiers wkoll li jissodisfaw il-ħtiġiet tad-dettalji u l-informazzjoni stabbiliti fl-Anness III tad-Direttiva 91/414/KEE fir-rigward ta' wieħed mill-prodotti tal-protezzjoni tal-pjanti li fihom is-sustanza attiva, billi jittieħed akkont ta' l-użu pproponut.Artikolu 2L-Istat Membru rapporteur għandu jsegwi l-eżaminazzjoni dettaljata dwar id-dossiers ikkonċernati u għandhom jirrapurtaw il-konklużjoni ta' l-eżamijiet tagħhom akkumpanjti b'xi rakkommandazzjonijiet dwar l-inklużjoni, jew in-nuqqas ta' l-inklużjoni, tas-sustanza attiva ikkonċernata, fl-Anness I tad-Direttiva 91/414/KEE u xi kondizzjonijiet relatati magħhom, lejn il-Kummisjoni malajr kemm jista jkun possibbli u l-aktar tard sat-30 ta' April 2005.Artikolu 3Dan id-Deċiżjoni hija indirizzata lill-Istati Membri.Magħmula fi Brussel, fis-26 ta' April 2004.Għall-KummissjoniDavid ByrneMembru tal-Kummissjoni[1] ĠU L 230, tad-19.8.1991, p. 1. Id-Direttiva kif l-aħħar emendata bid-Direttiva tal-Kummissjoni 2004/60/KE (ĠU L 120, ta’ l-24.4.2004, p. 39)--------------------------------------------------L-ANNESSACTIVE SUBSTANCE CONCERNED BY THIS DECISIONNru | Komuni,ta' l-Identifikazzjoni Isem, Numru, CIPAC | L-Applikant | Data ta' l-applikazzjoni | Stat Membru Rapporteur. |1 | Ethaboxam (etabossam) In-numru CIPAC għadu mhux disponibbli | LG Life Sciences Ltd. | tat-30.09.2003 | UK |--------------------------------------------------